Paul Rudolf Uhl
dreidimesnsional
Mia messn in drei Richtunga
und meistns geht's um d Läng…
Wia lang de Zeit wohj dauan ko,
oda wia kurz - mit "Päng!"
Du denkst aa öfta drüba noch,
wia lang Dei Lebm no is:
Ob s d sechzge oda hundat werst,
des woaß ma hojt ned gwieß.
De Läng, de wird oft übaschätzt:
Dei "Dings" is z kurz, und so???
Jatzt glaub ma hojt, de Fraun, de sogn
auf d Läng kaam s goar ned o…
De Broatn* hat aa wos zun sogn:
A Tür wann z eng is, kimmst ned nei.
Vielleicht aba bist oafach z dick,
dann geht s hojt ned – ja, mei…
De Tiafn, de spujt aa a Rolln:
Wia tiaf a Abgrund is…
Und Argumentation is oft
vuj z flach und des is gwieß…
Aa mit da Liab is so a Sach:
oft obaflächli, seicht
und wann se goar ned tiaf gnua is,
na is s koa Liab – vielleicht…?
* die Breite
Diesen Beitrag empfehlen:
Mit eigenem Mail-Programm empfehlen
Die Rechte und die Verantwortlichkeit für diesen Beitrag liegen beim Autor (Paul Rudolf Uhl).
Der Beitrag wurde von Paul Rudolf Uhl auf e-Stories.de eingesendet.
Die Betreiber von e-Stories.de übernehmen keine Haftung für den Beitrag oder vom Autoren verlinkte Inhalte.
Veröffentlicht auf e-Stories.de am 11.11.2015. - Infos zum Urheberrecht / Haftungsausschluss (Disclaimer).